
Karaj legantoj! 


En julio 2007 Esperanto atingis 
sian 120-an jaron: 1887-2007. Cent 
dudek jaroj forruliĝis ekde la julio 1887 
kiam en Varsovio estis presita la unua 
lernolibro de Esperanto. Digna somera 
datreveno! En diversaj anguloj de la 
mondo oni diversmaniere festis la kultur- 
historian jubileon. Kroataj esperantistoj 
per financa helpo de Ministerio de kulturo 
renkontiĝis en Zagorje, inter ties montetoj 
kaj vitejoj (titolpaĝe) ĉe Renkontiĝo de 
Esperantlingvaj verkistoj en Hraŝĉina- 
Trgoviŝĉe de la 20-a ĝis la 22-a de julio kaj 
kvindeko da ili pozis por la jubilea foto de 
Milivoj Lozovina (dorsflanke de la revuo). 
Ni gratulas al ĉiuj niaj legantoj la grandan 
jubileon de nia lingvo! 

Al la renkontiĝo sub la titolo 
Slavaj elementoj en Esperanto, kun la 
prelegantoj el Pollando, Rusio, Kanado kaj 
Kroatio estas dediĉitaj niaj venontaj paĝoj. 

Departamento Krapinsko-zagor- 
ska finance subtenis tiun ĉi numeron de 
Tempo kaj tial ĝi unuavide rilatas al Zagorje 
kaj la agado de KEL tie. La fotoj de Milivoj 
Lozovina konservis la someran etoson en 
Zagorje 2007. La aŭtuna numero de Tempo } 
kiu resumas nian riĉan someron, sekvas 
post kelkaj semajnoj. 

Ni koncizu pri la lastmonataj 

eventoj. 

Kroata Esperanto-Ligo omaĝis la 
13-an de aprilo 2007, kadre de Tago de 
memoroj pri la viktimoj de holokaŭsto, 
per la muzika kaj kultura programo en la 
zagreba Zamenhof-Strato. En la fokuso estis 
omaĝoj al la du filinoj de L.L. Zamenhof, 
Zsofia kaj Lidia Zamenhof pereintaj en 
mortkoncentrejo Treblinka en 1942. La 
Prezidento de Respubliko Kroatio Stjepan 
Mesiĉ sendis omaĝan florbukedon al 
Zamenhof-Strato, pri kiu ni aparte dankas 
(foto de Stipe Muiĉ). 



La asembleo de Kroata 
Esperanto-Ligo jarkunvenis la 12-an de 
majo 2007 en Zagrebo. Tiusemajnfine kroataj 
fervojistoj-esperantistoj partoprenis sian 
fakan internacian kongreson en Parizo. 

Radenko Miloŝeviĉ kaj Josip 
Pleadin lanĉis, honore al lacentajubileo de 
Esperanto en Kroatio, gazeton de zagrebaj 
esperantistoj, ti tol ita Z agreba Es per ant ist o, 
kies tri belaspektaj kaj informriĉaj numeroj 
aperis per la helpo de la firmaoj Pastor 
respektive Megatrade. Radenko Miloŝeviĉ 
estas la ĉefa kaj respondeca redaktoro de 
la revuo, presata en Durdevac ĉe Josip 
Pleadin. Radenko Miloŝeviĉ estis elektita por 
prezidanto de Komitato por la centa jubileo 
de Esperanto en Kroatio. La komitatanoj 
ekkunsidis kaj ekplanis la zagreban jubilean 
jaron 2008. La prezidanto publikigis la afiŝon 
de la kroata Esperanta jubileo, ornamita per 
la desegnoj de pentristo Hrvoje Ŝercar. La 
afiŝo ornamos la venontan Tempon. 



KEJA la 17-an de majo organizis 
Familian renkontiĝon en Slovenio, kiun 
partoprenis 18 personoj en Andrejev dom 
sur Sleme en Slovenio. 

Esperanto-Societo en Rijeka 
festas en 2007 la centan jubileon de sia 
asocio. Okaze de la jubileo aperis riĉinforma 
turisma libro pri Rijeka en Esperanto. Vi 
vidos ĝin sur la kovrilpaĝo de Tempo tre 
baldaŭ. Sub egido de la centa jubileo de la 
25-a ĝis la 26-a de majo 2007 en Kostrena 
okazis scikonkurso por gelernantoj de 
elementaj lernejoj pri kono de Esperanto. 
Kiam antaŭ ses jaroj lernantino Andela 
Kanjuo el Matulji esprimis deziron lerni 
Esperanton kaj scikonkursi per ĝi, ŝi ne povis 
iamgi, ke ŝi spronos sian instruiston Emil 
Hrvatin kaj la teamon el Rijeka al plurjara 
laboro: Kostrena fariĝis la ĉefa edukejo de nia 
juna generacio, kie gelernantoj renkontiĝas, 
konatiĝas, lernas kaj maturas. Ni publikigas 
la artikolon de Vjekoslav Moranlciĉ pri la 
rezultoj de Kostrena 2007. 


Du denaskaj Esperanto-parolantoj 
Tina Tiŝljar el Kroatio kaj Karlijn Van 
Damme el Belgio prezentis maje en siaj 
respektivaj lernejoj abiturientan laborajon 
pri la sama temo Dulingvismo. "Mi estas 
edukita en dulingva medio. Kun alproprigitaj 
du lingvoj mi apartenas al grupo de 
duligvuloj. Interesis min starpunktoj kaj 
esploroj tiutemaj. Mi volis elprovi iun el 
teorioj tiutemaj kaj kunkreis enketilon 
por esplori pri dulingvuloj". Tempo aparte 
prezentos la konkludojn de la abiturienta 
laborajo de Tina Tiŝljar alinumere. 

Dum niaj gelernantoj gastis en 
Kostrena, la 26-an samsemajnefine en 
Hraŝĉina-Trgoviŝĉe per la financa helpo 
de departamento Krapinsko-zagorska 
okazis meteorita festo kun verkisto Igor 
Mandiĉ. 

La kroata sekcio de Internacia Ligo 
de Esperantistaj Instruistoj transfomiĝis 
al asocio kun jura personeco kun Marija 
Jerkoviĉ kiel prezidanto kaj Emil Hrvatin 
kiel sekretario. La fondkunveno okazis la 30- 
an de junio 2007. La kroata nomo de la asocio 
estas Udruga predavaĉa esperanta. 

Esperanto-Societo Liberiga 
Stelo jarkunvenis la 29-an de junio: la 
nova prezidanto Davor Klobuĉar gvidas 
la Societon, vigle esploras pri historio 
de Esperanto en Osijek kaj eldonis la 
kroatlingvan broŝuron Prvi esperantisti u 
Hrvatskoj, Osijek 1889. Se ĉiu nia societo 
havus sian historiiston!... Jam du urbaj 
instancoj aprobis la proponon de la societo 
pri Esperanto-Strato en Osijek. Atendata 
estas la lasta aprobo de la urba instanco. 

Vicprezidanto de KEL Davor 
Klobuĉar prizorgas la retejon de KEL 
ivww.esperanto.hr. Estas interese ke la 
porjunulara revuo Teen en sia junia numero 
2007 proponis al siaj legantoj la retejon kiel 
- la lokon kie junaj homoj povas lerni ion 
interesan. 

La 27-an de junio 2007 mortis en 
la 102-a jaro la bardo de la kroata poezio 
Dragutin Tadijanoviĉ. Esperanto en 1936 
estis la unua fremda lingvo en kiu aperis lia 
poemaro Kanto al mia koro, en traduko 
kaj propra eldono de Josip Velebit. El tiu 
unua traduko el la fora tempo, ni omaĝe 
represas poemon Miafratino portas lakton en 
la urbon. 

En junio finiĝis la TV-serio 
Ripozu, vi meritas de la aŭtoroj gefratoj 
Snjezana kaj Goran Trubuson. "La plej 
sukcesa enlanda TV-humurajo en la lastaj du 
jaroj" kiel oni titolis ĝin, rilatis al Esperanto: 
En la dua elsendo de la serio kiel rolulo 
aperas partoprenanto de medicina kongreso 
en Zagrebo, kiu estas esperantisto... Estas 
amuze vidi Esperantan temon sur TV- 
ekranoj en humura programo. 

Renkonte al Universala 
Kongreso de Esperanto en Jokohamo 
kaj elekto de la nova estraro de Universala 
Esperanto-Asocio Kroata Esperanto-Ligo 
protestis ĉe Universala Esperanto-Asocio 
kaj ties Komitato pri la proponoj de Elekta 
Komisiono ke Marija Beloŝeviĉ estu 
estrarano de UEA. KEL akcentis ke la kroata 
asocio deziras ke la nova estraro de UEA 
konsistu el vere kompetentaj esperantistoj, 

kiuj gvidu la Movadon post la 120-a jubileo 
de la publikigo de la unua lernolibro de 
Esperanto en Varsovio. 

La 22-an de julio muzikistoj 
Mikaelo Bronŝtejn el Rusio kaj Hanna 
Orlewizc el Pollando, gastoj de KEL, 
koncertis en Sisak por helpi al refondiĝo de 
Esperanto-Societo en Sisak. 

La 23-an de julio 2007 komenciĝis 
impona filmfestivalo en Motovun, istria 
urbeto sur la monto, kiu en sia reklamado 
pri la festivalo uzis 50 lingvojn, inkluzive 
Esperanton. La frapfrazo de la festivalo 
estis Bonvenon al la mondo de filmoj. 
Oni elsendis la frazon plurfoje per radio kaj 
presis ĝin ankaŭ sur kelkaj el variaj festivalaj 
afiŝoj. 

Motovun tute proksimas al 
Kaŝtelir, kie nia membro Marcel Trampuh 
kultivas vitojn kaj kies vinspeco Malvazio 
de Istrio en 2006 gajnis 76 el 100 poentoj 
fare de Instituto por vinkultivado kaj ricevis 
etikedon kvalita vino kun geografi.a deveno. 

Kroata nacia nafta kompanio 
INA akceptis financi du niajn projektojn: 
al KEL ĝi finance helpos eldoni en Hanojo 
en Vjetnamio la vjetnaman tradukon de la 
libro Mirindaj aventuroj de metilernanto 
Hlapic. Al Esperanto-Societo Bude Borjan 
ĝi finance helpis sendi sian junan membron 
Kaja Farszky al Jokohamo por kontribui 
al programo de Universala Kongreso de 
Esperanto per marimba koncerto. (Kaja 
finstudis la unuan jaron en Muzika akademio 
de Zagrebo.) 

D-ro Ivo Borovecki, la honora 
membro de KEL, gastis julie du foje en TV- 
programo de Istria TV Nova, prezentante 
sian riĉan vivon en kiu Esperanto dum 
jardekoj havas unike gravan rolon. 

Zagreba membro de Esperantligva 
Verkista Asocio Zora Heide sub sia knabina 
nomo Zora Vinceljak gajnis julie la unuan 
premion por prozo en belartaj konkursoj 
Muzo 2007 v en Baltiaj Esperanto-Tagoj 
en la litova Ŝiauliai. Tre koran gratulon! 

Dudeko da kroataj esperantistoj 
partoprenis en Maribor ĉe Eŭropa 
Esperanto-Kongreso, kvar ĝuis la 
samtempan infanan kongreseton sur 
Pohorje. Vanja Radovanovic, resanigita 
post aŭtoakcidento, gvidis Draman grupon 
kaj sian teatraĵon en la jubilea 50-a jaro de 
Studenta Esperanto- Klubo ĉe la teatra 
programo en operteatro de Maribor. La 
gajetosa teatraĵo Galaksia krozŝipo Ludoviko 
en epizodo: La muro de la mallumo estu la 
zagreba viglalingva junulara donaco al la 
centa jubileo de Esperanto en la mondo. 

Al Japanio, al Universala Kongreso 
de Esperanto en Jokohamo kaj al ILEI- 
konferenco en Ranzan forveturis dek du 
kroataj esperantistoj. Blindaj esperantistoj el 
Kroatio kongresis en Bulgario 

Pri la riĉeventaj kongresoj 
raportos la venonta numero de Tempo. Ĝi 
enhavos ankaŭ la nomojn de la membroj 
kiuj finance helpis al nia ejo en Vodnilcova 
9. De aprilo ĝis aŭgusto 86 membroj enpagis 
por niaj estontaj ejoj helpon de 1506 eŭroj! 
Elkoran dankon pro tiu ekzemplodona 
solidareca ago. 

Spomenka Ŝtimec 


Kultura agado de KEL en Zagorje: "Renkontiĝoj de meteorito" 

en Hraŝĉina 2007 

ŜTONOJ DE LA ĈIELO EN 
ZAGORJE ANTAŬ DUCENT JAROJ 

D-ro Slavko Rozgaj, profesoro 
el Varazdin, en Zagorski kalendar 
1957 sur la paĝoj 136-141 jene skribis 
pri la meteorito el Hraŝĉina: 

"Ie inter Zlatar kaj Novi Marof, 
sude de Ivanĉica, en la bela regiono 
de Zagorje, troviĝas vilaĝo Hraŝĉina. 
La regiono estas sufiĉe malriĉa kaj 
por turistoj neinteresa, sed ĝi havas 
sian faman historion. La vilaĝo mem 
estas iom for de la fervojo. Eble tial 
oni malmulte konas ĝin. Sed ĝuste 
en tiu regiono okazis la 26-an de 
majo 1751 tre speciala aperaĵo. Estis 
merkredo posttagmeze.La homoj 
laboradis sur la kampo kaj vidis alte en la aero lumon: la granda globo, en amplekso de 
homa kapo, flugis per forta rapideco al al direkto de la tero. Post ĝi svingiĝis longa, hela 
vosto, simila al brila serpento. Aŭdiĝis bruo, kiel fajfado kaj, subite, dum la objekto estis 
ankoraŭ tre alte, la brila globo disfendiĝis en du malpli grandajn pecojn, aŭdeblis eksplodo 
kaj la vosto baldaŭ malaperis. Ambaŭ brilaj pecoj elĵetadis grandajn fajrerojn. La tuta 
evento daŭris mallongan tempon kaj ambaŭ pecoj estingiĝis kaj falis surteren". 

Intertempe pasis pliaj 50 jaroj. La regiono de Hraŝĉina kaj la vilaĝo Domovec kien 
alteriĝis la du pecoj de la meteorito, restis simile modestaj kiel en 1751. La pli granda peco 
de la meteorito estas konservata en Vieno en Naturhistoria Muzeo. La mapligrandan parton 
konservas Naturscienca muzeo en Zagrebo kune kun la gipsa modelo ae la 40-kilograma 
vizitinto el la ĉielo. El malpli granda peco, laŭ la legendo, la vilaĝanoj tuj forĝis - najlojn. 

La filino de Slavko Rozgaj, Zvjezdana Laaika, fariĝis intertempe tre grava kroata 
teatra pedagogo. La teksto de la patro Slavko Rozgaj pri meteorito daŭre estas aktualas... 

Ekde la jaro 1995 Hraŝĉina gastigas programon de Kroata Esperanto-Ligo, kiun 
finance helpas Departamento de Krapina kaj Zagorje kaj subtenas Komunumo de Hraŝĉina. 
La kulturaj programoj nomataj Renkontiĝo de meteorito okazas en la bieno de Spomenka 
Ŝtimec kaj celas proponi al la regiono kulturan programon per Esperanto. Post sciencistoj 
kaj fakuloj pri meteorito en la lastaj jaroj gastas kroataj verkistoj... Jkiuj tiel ricevas eblecon 
pli bone koni Esperanton. La ĉefaj gastoj la 26-an de majo 2007 estis Igor Mandiĉ kaj Velimir 
Viskoviĉ. La lernejo el Hraŝĉina, apartenanta al Elementa lernejo Vlaaimir Nazor Budinŝĉina 
elmontris siajn desegnaĵojn pri la temo de meteorito. 



VERKIST0 IG0R MANDIĈ EN ZAG0RJE 

Velimir Viskovic enkondukis al la publiko en Zagorje verkiston Igor Mandiĉ, 
unu el la plej fruktodonaj eseistoj de la kroata kulturo. Mandiĉ parolis pri siaj libroj, kun 
la ĉefa akcento pri sia ĵus eldonita dua eldono de la libro Adiaŭ, kara Krleza per kiu li 
"malmuntis la miton pri Krleza, la granda verkisto kiun la Komunisma partio en Jugoslavio 
alproprigis kiel sian verkiston dum li estis poeto". Vera Rokniĉ legis la fragmentojn el la 
tekstoj rezultitaj per la renkontiĝo de Mancliĉ kaj Krleza. 

La verkisto prezentis al la publiko sian kontraŭvolan biografion Sub mian propran 
haŭton, kiu per la vendoj de 10.000 ekz. en la lastaj monatoj fariĝis tute specifa kroata plejo 
inter la libroj. La libro notas la kritikajn pensojn de la cinika verkisto inter du someroj 

2003-2004 kaj finas per la subita morto 
de lia filino Ada. La kroata literaturo 
ne konas pli skuan dokumenton pri la 
rilato de la patro kaj filino ol tiu kiun 
peras la nomita libro al la legantoj. 

Dum du horoj la publiko 
senspire aŭskultis siajn literaturajn 
gastojn. La ĉeestintoj havis la eblecon 
ekkoni la multflankan aŭtoron ne 
nur kiel literaturiston, kritikiston 
kaj eseiston pri gastronomio, sed 
unuavide kiel homon. Li mem ŝerce 
diris ke per tiu sia vizito li sentas 
kvazaŭ li iĝus membro de Akademio 
de Zagorje. 



Fotis: Milivoj Lozovina 


Tempo 2/2007 


3 







__ tempo - gazeto de kel 



Tomasz Chmielik prezentanta 
f, Mediteranean Brevieron" en Hraŝĉina. 
(Fotis: Milivoj Lozovina) 


Tomasz Chmielik, la plej fekunda eldonisto en Esperanto kaj 
senlaca tradukisto, kiu riĉigis la Esperantan tradukan literaturon ekzemple per 
traduko de ĉiuj romanoj de la usona Nobelpremiito Isaac Bashevis Singer kaj 
per esperantigo de liaj 214 rakontoj, en la lastaj du jaroj tradukis el la kroata 
literaturo. Lia preferata aŭtoro estas Predrag Matvejeviĉ. Prezentinte lastjare 
"Alian Venecion" , ĉi-jare li alportis al Renkontiĝo de verkistoj sian tradukon de 
"Mediteranea breviero" de Predrag Matvejeviĉ. La fama libro pri Mediteraneo kiu 
~is nun estis tradukita en 21 lingvojn (inkluzive la japanan, araban kaj hebrean) 
aj ĉe la itala eldonisto aperis la 8-a eldono per 240.000 venditaj ekzempleroj, 
jen ricevis sian Esperantan veston. La pedantema traduko pri "objektoj, rokoj, 
faltoj sur la homaj vizaĝoj, la gusto de vino kaj oleo, nuancoj de la koloro de 
ondoj kvazaŭ dronantaj ĉe Matvejeviĉ en la kulturo kaj historio" kiel diris itala 
verkisto Claudio Magris enkonduke al la itala eldono, kuŝas sub la kovrilo kreita 
de Zeljko Gubijan, eldonita per kunlaboro de la polaj eldonejoj Skonpres kaj 
Libro- Mondo. Ke pola tradukisto Tomasz Chmielik per giganta traduklaboro 
faras honoron al la lingvo Esperanto per mirinda verko el la kroata kulturo 
estas pli ol literatura kuriozaĵo: la unuai 23 aĉetitaj libroekzempleroj julie en 
Kroatio estas nur modesta danko al tiu literatura kaj interkultura entrepreno. 
Vera Rokniĉ legis la belajn kaj pensiĝajn frazojn el la libro: ĉiuj limoj - kvankam 
logikaj kaj koncentraj - malaperas kaj ne plu estas firmaj, ili montras idealajn 
kurbojn kiel izobaroj aŭ ondokrestoj. 

Tomasz Chmelik, vicprezidanto de Esperantlingva Verkista Asocio, sub 
kies egido okazis la Renkontiĝo de Esperantlingvaj 
verkistoj, malfermis la aranĝon la 21-an de julio. 

La ĉeftemo rilatis al Slavaj elementoj en Esperanta 
literaturo. Ni publikigas la unuan parton de la 
ampleksa eseo La mirinda slava triopo ... tiun pri Eugen 
Mihalski. Pri la aliaj slavaj aŭtoroj legeblas ĉe la retejo 
de Verkista Asocio www.everk.it. 


Predrag Matvejeviĉ 


Mediteranea breviero 


SLAVAJ ELEMENTOJ 
EN ESPERANTA LITERATURO 


Eŭgeno Miĥalski el la proleta skolo de la 1920aj kaj 1930aj jaroj 


Eŭgeno Mihalski naskiĝis la 21-an de januaro 1897 
en la ukraina urbeto Letiĉev. Siajn infanajn jaroin li pasigis 
en Mendziboĵ, kie vivis la fama hasida cadiko kaj kie lia patro 
trovis laboron ĉeĵura prokuristo, kaj poste en apoteko. En ĉi tiu 
urbeto vivis miksite, sed aparte poloj, rusoj, judoj kaj ukrainoj. 
Pro sufoka etoso de klaĉoj kaj reciprokaj akuzoj Eŭgeno 
estis sendita al Voznesensk, kie li lernis en la vira gimnazio. 
Ĝuste tie, en la biblioteko, li trovis Esperantan lernolibron 
de Devjatnin, kaj multajn jarojn poste li skribos jene pri sia 
unua renkontiĝo kun la internacia lingvo: "La versoj, kiujn mi 
tralegis en libro: estis la Himno. La ideo de 1’Himno min kaptis, la 
versharmonio min ravis”. 

Kiam eksplodis la unua mondmilito, la juna Mihalski 
estis vokita samkiel liaj ĝimnaziaj kolegoj al militservo, kaj 
en 1916 li venis al la Ĥarkova milita lernejo. Post la februara 
revolucio (1917) li transloĝiĝis al Saratov, kie li komencis 
verkadon kaj tradukadon el la rusa literaturo. Li estis 
kunfondinto de la revuo Libera torento (1918). Sur ĝiaj paĝoj 
li debutis per siaj poemoj. Samjare oni aperigis la poemaron 
La unua ondo kun versaĵoj de E. Mihalski kaj V. Poljakov. 
Rimarkindas la poemo Torento, kiu prezentas la pensojn de la 
juna poeto pri la graveco de Esperanto kaj ĝia literaturo, kaj 
samtempe nuecon de la poezia frazo kaj lertecon en la elekto 
de taŭgaj esprimrimedoj, kio malkaŝas la veran majstron. 

Verdaj ondoj trabatas graniton, 
ĉion voje forportas kun si, 
al Malnovo deklaras militon, 
belkantante en mova pasi. 


Tamen baldaŭ Mihalski kun fervoro aliĝos al 
konstruado de la nova socio post 1917. Spurojn de tiu anima 
ŝanĝo oni trovas en la poemciklo Fajro: 

En sang naskiĝas Amo. El fajr aperos Vero. 

Kaj Belo ekradios el post densega jum. 

Post neniig disfioros denove tuta tero. 

Post longa prema nokto ekbrilos fine Lum. 



Okazis an- 
kaŭ grava ŝanĝo en 
lia vivo - en 1918 li 
edziĝis al Olga Bojko 
en Voznesensk. Post 
la nupto la juna 
pam transloĝiĝis 
al Ĥarkovo, kie du 
iarojn poste naskiĝis 
la rilino Aleksandra, 
kiun sekvos la gefratoj 
Anatolij (1922), Alla 
(1924) kaj Eŭgeno 
(1926). 

Post 1922 
Mihalski ekloĝis kun 
siaj familianoj en 
Odeso kaj komencis 
viglan agadon en la 

proleta Esperanto-movado. En aŭgusto 1926 li ĉeestis du 
sinsekvajn okazaĵojn en Sankt-Peterburgo la 3-an Tutsovetian 
Esperanto-Kongreson kaj la 6-an SAT-Kongreson. 

Estis la finaj jaroj de ia pliliberigo pro NEP, kio 
evoluigis industrion kaj terkulturon. Tiu evoluo manifestiĝis 
ankaŭ en la kultura vivo, precipe en la literaturo kun Izaak 
Babel, Osip Mandelŝtam, Anna Ahmatova kaj Boris Pasternak, 
sed ankaŭ en la filmarto kun Sergej Ejzenŝtejn. Ĝuste en tiu 
favora klimato povis ankaŭ disvolviĝi la Esperanto-movado. 

Tamen la partia gvidantaro bridos ĉiujn simptomojn 
de libereco. En julio 1925 la Centra Komitato akceptis la 
rezolucion pri la aŭtoritato de la Kompartio super la literaturo. 
Aŭtune de 1927 komenciĝis la ekonomia krizo pro la rompo de 
la NEPa politiko, kaj Stalin eluzos ĝin por la milito kontraŭ 
internaj kaj eksteraj malamikoj. De aprilo 1929 oni persekutas 
laŭplane kaj organizite ĉiujn oponantojn de la Stalina 
reĝimo. 

Ĝuste en ĉi tiu jaro aperis la poemaro de Mihalski 
Prologo, kiun en Parizo aperigis SAT, en 2000 ekzempleroj. 
Ĝi enhavas poemojn, kiuj prezentas la intiman mondon de 
la aŭtoro, kaj la titolo mem estas signifa por la okazontaj 
ŝanĝoj, kiuj sekvis post la revolucio. Kiel strange devis aŭdiĝi 
tiuj poetaj vortoj, kiam en la lando oni murdadis centojn da 
honestaj civitanoj, kaj en Ukrainio mortadis milmiloj da 
kamparanoj pro malsatego, kiun Stalin eluzis kiel politikan 
batalilon. 

Finiĝis nokto. En ĉirkaŭpreno 

ci kisas min, karesas, flustras kun pasio. 

Susuras silko sur kuseno... 

Maten de X am, de X tag mateno - 
Unua ora sunradio 

penetras ĉambron tra kurteno... 

(Fragmento el Amaj melodioĵ) 

Responde al la atakoj de siaj kritikantoj, Mihalski 
aperigos en la eldonejo Ekrelo la poemaron Fajro kuracas 
(1932), kiu enhavas la plej politikajn poemojn de la aŭtoro kaj 
en kiu oni vidas ĉe li personajn transformiĝojn "el individueco 
al kolektivismo", "el anarĥio al konkorda interdependo" kaj 
"el senkonscia baraktado" al "celkonforma batalado", kion oni 
riproĉadis sur la paĝoj de la gazeto La Nova Epoko. Tiuj 
poemoj, skribitaj en la jaroj 1930-1931, samtempe estis provo 
de saviĝo antaŭ persekutado. 

Fine de 1931 Mihalski kun Ludwig Renn fondis 
IAREV (Internacia Asocio de Revoluciaj Esperantaj Verkistoj). 
Kiam Renn estis arestita (1933) en Ĝermanio kaj fuĝis al 
Hispanio, por batali tie kontraŭ trupoj de generalo Franco 
(1936), IAREV estis gvidata de Mihalski kun Kuzmiĉ, Izgur, 
Usmanov, Nekrasov kaj Bourguignon. Kiel organoj de IAREV 
aperadis Nova Etapo (1931-1933), Proleta Literaturo (1934) kaj 
Intemacia Literaturo (1935). Eldonado de ĉi tiuj revuoj, kies 
redaktoro fakte estis Mihalski, kunpuŝiĝis kun obstakloj, kiujn 
multobligis la komunistaj regantoj. La unua numero de Proleta 
Literaturo (1934) malplaĉis al la Kongreso de Sovetaj Verkistoj. 
Tio estis averto. Miĥalski komencis laboron pri la epopeo 
Forĝejo de X Homoj, en kiu li "montras, kiel en Sovetio oni edukas 
per laboro personojn, kiuj estas ĉu krimuloj, ĉu prostituinoj, ĉu 
politik-malamikoj". Tiel li skribis en Intemacia Literaturo (1935). 
Kiel ĉeftemo por lia epopeo devus esti konstruo de la 227- 
kilometrojn longa kanalo inter la maroj Blanka kaj Balta, kiun 
duonmiliono da malliberuloj elfosis mane. En la sama revuo- 
numero li anoncis, ke li ekverkis originalan romanon Nia vojo, 
kiu "disvolvos bildojn de la etapoj en la esperanta movado:for de 
,neŭtrala esperantismo al esperantismo revolucia". 

Mihalski laboregas, kvazaŭ li antaŭsentus sian 


baldaŭan morton. Li tradukis poemojn de la ukraino Ŝevĉenko, 
de la ruso Puŝkin, kaj de la pola revolucia poeto Broniewski. Li 
anoncis, ke li komencis laboron super Esperantasinonimaro, kaj 
manuskripte estis preta la ruslingva verko Skizoj pri teorio kaj 
praktiko de esperanta traduko, aperigota ankaŭ en Esperanto. 
Li konfirmis, ke li esperantigis la romanojn Kiel hardiĝis ŝtalo 
de Ostrovskij, Virga kampo de Ŝolohov kaj Milito kaj Paco de 
Tolstoj, kiun li finis traduki ankoraŭ en 1929. 

En 1934, respondante al la postulo de N. Ŝapiro, ke "la 
enhavo estu senpolitika", li aperigis en Varsovio sian poemaro 
Kantoj de Amo kaj Sopiro. Estas la kolekto de la plej fruaj 
poemoj de Mihalski, kiujn li verkis en la jaroj 1917-1919. 

Por la semantoj de teroro en Sovetio de la 1930aj jaroj 
ĝuste la agado en IAREV kaj tiu poemaro, kiun li eldonis en la 
malamata, burĝa Pollando, estis signalo por ekigi persekutadon. 
La 16-an de marto 1937 oni arestis la poeton, kaj en majo 
prezentis la akuzon, ke li estas gvidanto de kontraŭrevolucia 
organizaĵo, kaj en IAREV kasiĝas kontraŭsovetaj trockiistoj. Al 
la "kulpo" aldoniĝis la poleco de lia patro, soldatservo en la 
blanka armeo kaj kunlaboro kun eksterlanda (pola!) eldonejo. 
Por Mihalski komenciĝis la geheno. Horoj de pridemandoj, 
kaj ankaŭ de kruelaj torturoj. Komence li rezistis, sed kun 
tempopaso li subiĝis kaj poste li "konfesis" la nomojn de la 
homoj, kiujn li varbis por sia "trockista subplanka organizaĵo", 
kio rekte venigis ilin antaŭ la ekzekutan plotonon. 

Baldaŭ estis arestita Drezen kaj multaj Kievaj kaj 
Ĥarkovaj esperantistoj. Ili komencis denunci unu la alian. 
Kontraŭ Mihalski sian denuncon prezentis Kuzmiĉ el IAREV, 
ke la gazeto Proleta literaturo estis ilo de ĝia fondinto Mihalski 
kaj lia amiko, franca trockiisto Bourguignon por ke li povu 
enpenetri en Sovetion. Denuncis lin eĉ lia Esperanta lernanto! 
Kelkaj el tiuj, kiujn denuncis la turmentata Mihalski, faris la 
samon kontraŭ li. Tiel fermiĝis la cirko de reciprokaj akuzoj 
kaj suspektoj. La muelŝtonoj de NKVD senkompate dispistis la 
vivon de la homoj, kiuj iam klopodis efektivigi la Zamenhofan 
idearon. La sorto de Mihalski estis sigelita. "Laŭ verdikto de 
Milita kolegio de X Supera Juĝistaro de USSR de la 14-an de 
oktobro 1937 [li] estis verdiktita al V.M.U.N. [mse: "La plej alta 
mezuro de krimpuno"] - mortpafo. La verdikto estis plenumita la 
15-an de oktobro 1937en u. Kievo"... (el la arkivo de KGB). Nur en 
1958 oni rehonorigis lin per la tribunala verdikto, kaj en 1994 
aperis lia Plena poemaro: 1917 -1937 (FEL, Antverpeno, en la 
serio "Stafeto" n-ro 18). 

(Parto I) 
Tomasz Chmielik 



Drago Iliŝinoviĉ (dekstre apud Divo Pulitika) kontribuis 
al Renkontiĝo de verkistoj per teknika helpo por temo 
f Virinoj en Esperanta literaturo fl . 

Slavaj elementoj en Esperanta literaturo - estis la ĉeftemo de la 
verkista aranĝo en Zagorje en 2007. Al la slava etoso mirinde kontribuis 
verkisto kaj kanzonisto Mikaelo Bronŝtejn. Pri la romano de Bronstein Dek 
tagoj de kapitano Postnikov, kiu vivigis la vivon de Esperanto en la unua 
periodo de ties rusimperia vivo per la figuro de Postnikov, la fondinto 
de la unua Esperanto-Societo en Sankt- Petersburgo, verkis Domagoj 
Vidoviĉ. Bronŝtejn prezentis sin ne nur kiel aŭtoro, sed kiel recitanto, 
plurlingva kantisto kaj tradukisto de tiaj rusaj aŭtoroj kiaj estas Aleksandr 
Puŝkin kaj Iosif Brodskij, kiuj fariĝis integra parto de la Esperanta kulturo 
al kiu ni ĉiuj apartenas. Tempo havas lokon nur por du kantoj el la kanta 
repertuaro de Mikaelo Bronŝtejn. 

Mikaelo Bronŝtejn 
koncertas en 
Zagorje 



Adieu, Paris! 

Varmigas nun decembra sun 
dum tago-vago en kaj kun 
ŝatata strata homamas, 
senĉapeliga embaras’ 
antaŭ majeste pompa plac, 
antaŭ modele pimpa glac, 
antaŭ pontara popuri’, - 
humilas mi kaj kantas mi: 

Adieu, Paris! 

Finiĝas tnorgaŭ lafen, 
kunportos for 
tni nur vizion vian por 
en la patri’ 

sopiri pri kaj kanti pri... 
Adieu, Paris! 

Kortuŝa krea halucin 
brakumas min, ensorbas tnin. 
Plu daŭras tag, plu daŭras 
vag- 


kaj al Rodin kaj al Balzac. 
al la pentristoj en Monmartr, 
al vino varma kun amar, 
ĉar por inspir kaj por plezur’ 
Mi unu tagon havas nur. 

Adieu, Paris! 

Sen vino venas la ebn... 

En la sopir, 
kiel rezulto de la ir’ 
laŭ strata stn, 
naskiĝas kn, vastiĝas kri’: 

- Adieu, Paris! 

Fraŭlino ĉanna en metro’ 
proksimas tro, ridetas tro... 
Per la rigard’ rapidas ŝi 
al la rigard’ respondi “Oui!”, 
sed ĉe la placo de Konkord’ 
forglutas ŝin ovrita pord’ 
al plenŝtopita trotuar, 
kajflustras tni: “Au revoir!..” 


Adieu, Paris! 

Min ree juna sentas mi. 

Momenta rev’ - 

de Vsapveziko hasta krev. 

Sen iluzi’ 

mi dankas vin pro l’ eŭfon! 
Adieu, Paris! 

La monda glor, la venta vant’, 
ŝokegaj por la vizitant’, 
dorlotas menson, sed por mi 
animo via gravas pli. 

Banala estas mia ver, 
sed eĉ sen gut’ de malsincer, 
ke en la koro restos nun 
cikatro inter sen kaj kun. 

Adieu, Paris! 

Ho jes, finiĝas la fen, 

En van, kun spit’ 
tni tamen revos pri l’ revid’, 
kaj kun pasi’ 
ne senespere diras mi: 

Adieu, Patis! 


Teksto kaj muziko de Mikaeolo Bronŝtejn 


6 


Tempo 2/2007 

















tempo - gazeto de kel 


Kafo 

(pola popolkanto) 

Kafo, kafo, kafo, 

Kafo, trinku ĝin. 

Sen kafo en sino 
La vivo rutina, 

Kafo, trinku ĝin. 

Konjak’, konjak’, konjak’, 
Konjak’, trinku ĝin. 

Se mankas konjako, 

Do kafo sen “smako”, 
Konjak’, trinku ĝin. 

Vino, vino, vino, 

Vino, trinku ĝin. 

Sen kisoj kaj vino 
Ne cedas knabino, 

Vino, trinku ĝin. 



Ejo, ejo, ejo, 

Ejo, estu ĝi. 

Se mankas loĝejo - 
La vivo plebeja, 

Ejo, estu ĝi! 

Ido, ido, ido, 

Ido, estu ĝi. 

Rapide ĝin faru 
Sen helpo najbara, 
Ido, estu ĝi. 

Kanto, kanto, kanto, 
Kanto, estu ĝi. 

Ja vivo sen kanto - 
Eŭnuko-amanto, 
Kanto, estu ĝi! 

Esperantigis: 
J. Zajdman 


VIVPROTOKOLOJ - 
PREZENTITAJ DE ZDRAVKA METZ 

Gastino el Kanado, Zdravka Metz prezentis dum la Renkontiĝo 
de verkistoj la projekton Vivprotokoloj. La libron, kiu kolektis rakon- 
tojn pri la vivoj de simplaj esperantistoj eldonis Monda Kunagado por 
Eduko, Scienco kaj Kulturo en Berlino 1995. Zdravka Metz kunlaboris 
kun Ulrich Becker pri la el- 
dono de la libro. U. Becker 
planas la duan plivastigitan 
volumon de la verko kaj la 
publiko estis invitita kunla- 
bori por Di. En la libro sub la 
□apitro RAT I MIR, troviOas 
la kortuŭa rakonto pri Rati- 
mir Metz, la patro de Zdravka 
kaj membro de Esperanto- 
Societo „Bozidar VanDik w el 
Varazdin. En la fokuso estas 
la kruelaj spertoj de majo 
1945, kiam li, junulo (nask. 

1917), laŭ la ordono de par- 
tizanoj kiuj ekregis la urbon 
la 8-an de majo 1945, trairis la 
suferoplenan krucvojon kiu 
gvidis lin piede de Zagrebo al 
Celje en Slovenio. Poste li es- 
tis arestita en Turanj, de kie 
lia frato sukcese liberigis lin. 

La Vivprotkoloj estas unu el 
prunteblaj libroj en nia bib- 
lioteko. 

S.S. 


VLVPftOTOKOLO) 



MondaKunagado 


KEL-PREZIDANTARO 
AL LA KOMITATO DE UEA 

Estimataj komitatanoj, 
estimata sinjoro prezidanto, 
estimata sinjoro ĝenerala direktoro, 

Kroata Esperanto-Ligo, kiel Landa 
Asocio de UEA, en sia kunsido de la 2-a de 
julio 2007 esprimis malkontenton kaj akran 
proteston pri maniero kiel laboris la Elekta 
Komisiono de UEA, kiu proponis al la estraro 
de UEA personon el Kroatio, kiu ne membras 
en Landa Asocio, sed kiu fondis paralelan 
asocion en Kroatio kaj tiun asocion gvidas. Tiu 
propono malestimigas la laboron de Landa 
Asocio Kroata Esperanto-Ligo, kies laboroj 
kaj rezultoj estas respektataj enlande kaj 
eksterlande. Nia starpunkto estas, ke ne estas 
grave ĉu iu el Kroatio estas proponita por la 
estraro aŭ ne, sed gravas ke por la estraro estu 
proponitaj la plej kompetentaj esperantistoj 
el nia internacia komunumo. Laŭ ni, la Elekta 
Komisiono agis nekompetente, ĉar ĝi proponis 
nekompetentan personon. Ni, membroj de la 
Prezidantaro de KEL ne volas enmiksiĝi en la 
elekton de la estraro, sed ni deziras ke vi, la 
komitatanoj konu nian starpunkton. 

Kun granda estimo, kore vin salutas 
por la Prezidantaro 
Vjekoslav Morankic 
vicprezidanto de Kroata Esperanto-Ligo 

DEK TAGOJ DE KAPITANO POSTNIKOV 
DE MIKAELO BRONŜTEJN 


Mi provis legi la romanon el vidpunkto de literarutura 
teorio, el vidpunkto de esperantisto kaj el vidpunkoto de 
ordinara leganto. 

Boris Kolker skribis ke temas pri "historia romano 
pri eventoj en Rusia Esperantujo antaŭ cento da jaro". En 
historiaj romanoj fiktivajn eventojn oni priskribas kiel realajn 
aŭ aŭtoro elpensas eventojn surbaze de la dokumentoj por 
ke li faru la plej eble aŭtentikan bildon de la pasinta tempo. 
Historiaj romanoj ofte estas alegorioj, bona ilo por prezenti 
momentan situacion sen tiom granda danĝero 
de interveno de totalisma reĝimo. Bronŝtejn uzis 
literaruran procedon kiun kroataj literaturaj 
teoriistoj nomas dokumentareco. Per diversaj 
dokumentoj Bronŝtejn prezentas al ni ne nur la 
fruan epokon de la rusa Esperanto-movado, sed 
li ankaŭ prezentas vivadon en la tiama Rusio kaj 
indikas kelkajn gravajn okazaĵojn je la tutmonda 
nivelo. Tiamaniere li aldonas eksterliteraturan 
kuntekston. Tiutempa epoko estis vere 
turbulema. Preskaŭ ĉiu ago estis karakterizita 
kiel kontraŭŝtata. Esperantistoj ofte estis preteraj 
viktimoj de historiaj turbuladoj: "Esperanto 
estas unu el iloj de framasonismo servantaj por 
senpersonigo de la popoloj, por poioma paca 
konkero de tiuj kaj por ties subigo al la influo 
de la movada centro, kiu troviĝas en la manoj 
de framasonismaj gvidantoj." Situacio ŝanĝiĝis 
tro rapide. La plej konkreta estas ekzemplo de 
T olstoj. Li estis iumomente estimata rusa verkisto 
kaj nelonge post tio li fariĝis ŝtata malamiko. 

Kion tiam en cara Rusia povas atendi juddevena 
polo kun kosmopolitaj ideoj aŭ organizanto de iu kongreso de 
stranga societo? 

En tiuj turbulemaj tempoj ankaŭ rusa Esperanto- 
movado ne povis esti unuigita. Bronŝtejn brave skribis pri 
enmovadaj konfliktoj: personaj (pri tio je la fino), regionaj 
(precipe pri konfliktoj inter Moskvanoj kaj Petroburganoj) aŭ 
internaciaj (konflikto inter poloj kaj rusoj, pri kiaj estis konsciaj 
Zamenhof kaj Postnikov). En la romano ni povas legi pri multaj 
diversaj individuaj vizioj pri evoluo de la Internacia lingvo. Ni 
ankaŭ legas pri politikaj celoj de kelkaj individuoj kaj grupoj en 
la movado. Por esperantistoj la plej interesa parto de la romano 
estas dialogoj inter kapitano Postnikov kaj Lazaro Ludoviko 
Zamenhof, gviditaj en la intima atmosfero de ŝipo Washington. 
El tiuj dialogoj ni ekscias multajn faktojn el la vivoj de tiuj 
du interesaj personoj. Ni denove legas pri kompleksa rilatoj 
inter Zamenhof kaj lia patro, pri lia ideo de homaranismo 
aŭ hilelismo, pri malfacilaj vivkondiĉoj je la komenco de lia 
kuracista kariero kaŭzitaj de lia "suspektinda reputacio" kiel 
judo. Do, ni denove ekkonas la iomete romantikan flankon 
de la personeco de nia Majstro. Sed, tiu romantikulo estas 
samtempe decida, kiam li parolas pri idistoj, netuŝebleco de 
Fundamento aŭ pacifismo. Aliflanke, Postnikov devenas de 
rusa familio kun longdaŭra milita tradicio, sed li estas konscia 


ke armeoj ne solvos tutmondajn problemojn. Revoluciaj ideoj 
kondukis lian fraton en Usonon kaj laŭ informoj de s-ro Ivo 
Boroveĉki ŝajnas ke ankaŭ Postnikov finiĝis en Siberio pro 
"kontraŭŝtata ago" (tion ni ne ekscias en la romano). Al mi 
estis precipe grava polemiko pri militismo kaj pacifismo kiun 
Posnikov konkuldis: "Kaj mi konkludu, estimata generalo, ke 
ni povas trankvile labori pri la militista Esperanto-vortaro. 
Sendube, ĝi estos bezonata. u Pensoj de Postnikov pri ebla 
tolerema kaj prudenta regantaro maltrankviligis eĉ Zamenhof. 

Postnikov diris: "Venos regantoj, racie 
pensataj. Pli ruzaj ol la nuntempaj - ili 
devas esti ruzaj! Sed ĉu toleremaj? Mi 
opinias, ke toleremo egalas malforton. 
Kaj malforta reganto ne longe tenos la 
regon." 

Al legantoj neesperantistoj (kaj 
verŝajne al multaj esperantistoj) la 
plej interesaj estos salonaj intrigoj, 
klaĉado, ĵaluzoj, arestoj, juĝprocesoj, 
spionoj kaj Esperanto kiel iomete 
mistera afero. Do, tiuj estas elementoj 
por verki bonan romanon. 

El vidpunkto de kroato al mi estas 
interesa la tiutempa politka kaj socia 
situacio en Rusio. Afero de belarusa 
agrikultura magnato Giljeviĉ estas 
simila al multaj aferoj pri kiuj kroatoj 
legas ĉiutage en gazetoj. En la nuna 
Kroatio kaj la tiama cara Rusio vi 
devas koni administracian lingvon 
kaj scii kiel regule titoligi ŝtatan 
funkciulon (kroate: estimata ministro, malnovruse: via moŝto). 
Kiam vi finfine akiras la okazon paroli kun ŝtata funkciulo, li 
ne scias pri kio vi parolas kaj li ofte estas, malgraŭ tio, la nura 
persono kiu povas solvi vian problemon. Kiam li ne povas aŭ 
ne deziras solvi vian problemon, li povas tion kvalifiki kiel 
komploto de superuloj. Bronŝtejn ankaŭ aldonas pensojn 
pri situacio de eksterlandanoj en Rusio. Estas notinde ke 
prezentado de sociaj realaĵoj en la kroata literaturo ekondukis 
aŭtorojn sub influon de rusaj verkistoj (kiel Eugen Kumiĉiĉ 
kaj Ante Kovaĉiĉ). Ili estas membroj de Kroata justecpartio 
(HSP) kiu tiam estis liberala kaj iomete anarkiisma partio, kies 
simpatiantoj estis junaj studentoj kiuj multe legis kaj tradukis 
rusajn verkojn. (Mi komprenas ke, el nuna perspektivo, tio 
ŝajnas nekredebla afero). Rusaj verkistoj estis kaj estas legataj 
de kroataj legantoj. 

Laŭ mia opinio Bronŝtejn povus esti interesa al 
kroataj legantoj. Mi notis nur kelkajn interesajn faktojn kaj vi 
ekscios pli multe legonte la libron. 

Kaj, je la fino unu praktika konsilo al vi, karaj, estontaj 
legantoj de la romano: Ne rifuzu esperantistinon - ĉar reston 
de via vivo vi povus pasigi en Siberio. (Sapienti sat!) 

Domagoj Vidoviĉ 

Belec estas malgranda vilaĝo en Hrvatsko Zagorje, la lasta ĉe la 
monto Ivanŝĉica. En ĝi estas baroka preĝejo de Dipatrino de la Neĝo, 
konata per escepte kvalitaj freskoj kaj skulptaĵoj. Sur la ĉefa altaro, apud 
ĉiuj eblaj anĝeloj kaj Diaj sanktuloj, staras ankaŭ la nigra reĝo, unu el la 
Tri Magoj - Baltazaro. 

Dum jarcentoj li estis la sola nigrulo en la vilaĝo (Ĉrnec f Belcu, 
kiel diradas la vilaĝanoj). Antaŭ kelkaj jardekoj venis la dua nigrulo 
- el Abisenio. Ŝainas al mi ke iu hejmvilaĝa knabino edziniĝis al li. Li 
enhejmiĝis per aledziĝo. Ili naskis kvar belajn nigrajn infanojn. La kvar 
nigraj Belecanoj kreslas, kreskis, ili havis nigrajn densajn harplektaĵojn, 
ili parolis kajkave, futbalis, vizitadis diskejon, kaj la plej aĝa inter ili antaŭnelonge edziĝis al iu knabino el Bjelovar, translokiĝis 
tien kaj ricevis infanon de bela ĉokolada koloro. 

Intertempe Slajba, Slobodan Planinĉeviĉ, same nigrahaŭta, denaske el Zelina venis profesie por restaŭri la preĝejon. Lia 
profesia estas restaŭrado. Li amikiĝis kun unu el la niaj nigraj amikoj kaj tiu nun helpas - restaŭri la nigran Magon Baltazaron. 

Mi legis tiun ĉi tekston dum la prezento de mia libro antaŭ nelonge. Tuj poste en la salonon eniris Lorenc, unu el niaj 
malmultaj nigrahaŭtaj Zagrebanoj. Li eniris hazarde, erarvagante, serĉante sian amikinon. La ĉeestintoj entuziasme ridetis. 
Estus tro longe klarigadi ĉion-ĉi al Lorenc. Sufiĉus rideti. 

Sur la tombejo en Zlatar, okaze de la Tago de Ĝiuj Sanktuloj, N. kaj mi ĉe iu tombo renkontas junan familion. Du etaj 
malhelharaj bukloharuloj kuretas apude. N. diras: vi fakte verkas verajn rakontojn. Jes, kompreneble. En Belec oni antaŭ 
nelonge malfermis novan ĉiovendejeton: Afro-Belec. 

Zvjezdana Jembrih 

OMAGE AL 

DRAGUTIN TADIJANOVIC 

( 1905 - 2007 ) 


DRAGUTIN TADIJANOVIĈ 

KANTO 
AL MIA KORO 


£L tA KROA TA. 

;as/r vsleh/t 


% A O R K B 
I f J « 


MIA FRATINO PORTAS LAKTON ENLA URBON 

Mateniĝo. Ŝi leviĝas 

Kaj vestiĝas en mallumo de 1’glacia ĉambro. 

Horloĝo sur la muro trifoje ektusis. 

La griza urboforas, neĝas en ekstero. 

Singarde ŝi malsupreniras la ŝtuparon 
Mantenante ujojn plenajn de la lakto. 

Poste patrin’la lastan sur kapon ŝian levinte: 

Atentu bone, por ne fali glite. 

Knaras neĝo, knaras neĝo sub opankoj frostiĝintaj: 

Ŝi rapidas porfrue alveni, 

Por kiom eble plej baldaŭ komenci la vendadon. 

Unue ŝiproponos lakton angule de la stratoj, 

Kaj kiam plene ektagiĝos, ŝi eniros la urbokortojn 
Kriante: sinjorino, lakton! sinjorino, jen la lakto! 

Tradukis:Josip Velebit 



Kardelo kantas 

Kio estas kardelo? Kardelo estas birdospeco sur 
nia foto. Pri kardeloj esperantisto, eksa universitata pro- 
fesoro, D-ro Milivoj Lozovina, granda fakulo pri birdoj, 
verkas faklibron. Li loĝas en Zlatar, la plej proksima urbo 
al la preĝejo en Belec. La libro verkata titoliĝas Kardeloj 
en naturo kaj ilia bredado kaj ne traktos la birdojn nur 
science sed enhavos plurajn legendojn pri la kardeloj kun 
multaj fotoj pri kardeloj. La foto venas el la arkivo de lia 
kolego Aasef El Rushaidet. 



TRA ZAGORJE: 

MILENGRAD 

Sur la monto Ivanŝĉica troviĝas tuta serio da kastelruinoj, 
remparoj kaj burgoj kiuj asertas pri la vigla vivo de Zago- 
rje dum la tempo de feŭdismo. El sia impona kolekto Zlatko 
Smerke disponigis al ni kelkajn fotojn. Jen Milengrad , la 
mezepoka fortikigita kastelo posedata de la familio Herkffy 
ĝis la mezo de la 16-a jarcento. Tiam, per geedziĝo, ĝi transiris 
al la familio Pataĉiĉ. Kial la familio konstruis kastelon en Za- 
jezda, ĝi forlasis Milengrad. Ekde tiam la kastelo ekruiniĝis. 
Milengrad estas nuntempe la nomo de grimpista asocio el 
Budinŝ0ina. 

Zlatko Smerke 

KROATA KONKURSO PRI SCIO DE ESPERANTO 
POR LERNANTOJ EL ELEMENTAJ KAJ MEZAJ LERNEJOJ 


De la 25-a ĝis la 27-a de majo ĉi-jare en Kostrena, urbeto 
ĉemara apud Rijeka, okazis Kroata konkurso pii scio de Esperanto 
por lemantoj el elementaj kaj mezaj lemejoj. La konkurso por 
lernantoj el elementaj lernejoj okazis jam la sesan jaron, kaj por 
mezlernejanoj la duan jaron laŭvice. 

En la konkurso, konata ankaŭ sub la nomo Pokalo 
Kostrena ĉeestis 21 gelernantoj el ses elementaj kaj 3 mezaj lernejoj 
el Zagrebo, Dubrave Vrboveĉke, Sesvete, Sveti Kriz-Zaĉretje kaj 
Rijeka. 

Ĉi-jare la konkurso okazis kadre de celebrado de 100-jara 
jubileo de fondiĝo de la unua esperantista organizo en Rijeka kaj 
Kroatio. 

Jen la venkintoj: 

Elementaj lernejoj 
Kategoiio A (por komencantoj) 

1. Nikolina Gegiĉ, lernantino el Elementa lernejo (EL) "Retkovec", 
Zagrebo 

2. Veronika Brnabiĉ, lernantino el EL "Zrinski", Zagrebo 

3. Dominik Radeliĉ, lernanto el EL "Dragutin Tadijanoviĉ", Zagrebo 

Kategorio B ( supera) 

1. Dora Hoelbling, lernantino el EL"Mladost", Zagrebo 

2. Monika Dabo, lernantino el EL "Mladost" Zagrebo 

3. Ne aljuĝita. 

Mezaj lernejoj 

1. La unuan lokon dividas du gelernantoj: 

a. Andela Kanjuo, lernantino el Kemi-grafika lernejo Rijeka 

b. Drago Iliŝinoviĉ, lernanto, el Mezlernejo Sesvete 

3. Dobrila Avramoviĉ, Konstruista lernejo por industrio kaj metioj, 
Rijeka 

Per "Pokalo Kostrena 2007" estas premiita 

Elementa lernejo «Mladost» Zagreb kiel la plej bona lernejo 




La plej sukcesaj lernantoj (unuaj tr) estis premiitaj 
per diplomoj kaj pokaloj. Ĉiuj lernantoj ricevis donace libron en 
Esperanto Triopo Temra (origine: Trio zvan grozota ) de kroata 
verkistino Antoaneta Klobuĉar en traduko de Davor Klobuĉar. 

Premiitaj per medaloj estis la plej juna lernantino Valerija 
Neduhal el Elementa lernejo el Dubrave Vrboveĉke kaj la plej bona 
lernantino Dora Hoelbling. 

Samtempe okazis ankaŭ la renkontiĝo de junularo kun la 
temo Komunikado en Esperanto. 

Por la sukcesa realigo de la konkurso kaj renkontiĝoj 
oni devas danki al gvidantoj de la projekto Emil Hrvatin kaj Boris 
di Costanzo, al geinstruistoj kaj gvidantoj de gelernantoj Marija 
Jerkoviĉ, Judita Rey Hudeĉek, Tihomir Lovriĉ, Dag Treer (ĉiuj el 
Zagrebo), membroj de la ekzamena komisiono Josipa Katunar, Ana 
Raduloviĉ kaj Gordana Katunar el Rijeka kaj al ĉiuj aliaj kiuj per sia 
sindona laboro multon helpis. 

Okazis ankaŭ ekskurso al Opatija. La celo de la ekskurso estis konatigi 
al ĉeestantoj la kulturan heredaĵon de nia lando. 

Deko da geinstruistoj partoprenis en la konkurso kiel 
mentoroj de gelernantoj. Ili ankaŭ fakkunsidis. 

Ĉiutage estis organizitaj amuzvesperoj sub lerta gvidado 
de membroj de KEJA (Kroatia Esperanto-Junulara Asocio) kaj ties 
prezidanto Dag Treer. 

Vjekoslav Morankiĉ 

